

**2013 жылы субсидияланатын басым ауыл шаруашылығы дақылдарының түрлері бойынша оңтайлы себу мерзімдерін айқындау туралы**

Қостанай облысы Мендіқара ауданы әкімдігінің 2013 жылғы 15 сәуірдегі № 164 қаулысы. Қостанай облысының Әділет департаментінде 2013 жылғы 22 мамырда № 4138 болып тіркелді

      Қазақстан Республикасы Үкіметінің 2011 жылғы 4 наурыздағы № 221 қаулысымен бекітілген Өсімдік шаруашылығы өнімінің шығымдылығы мен сапасын арттыруға жергілікті бюджеттерден субсидиялау қағидасының 12-тармағына сәйкес, "Қостанай ауыл шаруашылығы ғылыми-зерттеу институты" жауапкершілігі шектеулі серіктестігінің ұсынымдары негізінде Меңдіқара ауданының әкімдігі **ҚАУЛЫ ЕТЕДІ:**  
      1. Субсидияланатын басым ауыл шаруашылығы дақылдарының түрлері бойынша оңтайлы себу мерзімдері айқындалсын:

|  |  |  |
| --- | --- | --- |
| жазғы дақылдар |  | 15 мамырдан бастап 5 маусымға  дейін; |
| күздік дақылдар |  | 25 тамыздан бастап 10 қыркүйекке  дейін; |
| дәнді-бұршақ тұқымдас  дақылдар |  | 15 мамырдан бастап 5 маусымға  дейін; |
| майлы дақылдар |  | 15 мамырдан бастап 30 мамырға  дейін; |
| жемшөптік дақылдар |  | 15 мамырдан 10 маусымға дейін; |
| бірінші өсу жылдарындағы  бұршақ тұқымдас көпжылдық  шөптер |  | бірінші мерзім - 1 мамырдан  бастап 31 мамырға дейін, екінші  мерзім – 5 шілдеден бастап 10  қыркүйекке дейін; |
| шабындық жерлерді  шалғындандыру үшін егілген  көпжылдық шөптер |  | бірінші мерзім - 1 мамырдан  бастап 31 мамырға дейін, екінші  мерзім – 5 шілдеден бастап  10 қыркүйекке дейін; |
| сүрлемдік жүгері мен  күнбағыс |  | 15 мамырдан бастап 31 мамырға  дейін; |
| көкөністер |  | 25 сәуірден бастап 10 маусымға  дейін; |
| тамшылап суарылатын  көкөністер |  | 25 сәуірден бастап 10 маусымға  дейін; |
| бақша дақылдары |  | 25 сәуірден бастап 10 маусымға  дейін; |
| картоп |  | 10 мамырдан бастап 5 маусымға  дейін; |
| тамшылап суарылатын  картоп |  | 10 мамырдан бастап 5 маусымға  дейін. |

      2. Осы қаулының орындалуын бақылау аудан әкімінің орынбасары Т.Т. Тұрағұловқа жүктелсін.  
      3. Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

*Меңдіқара*  
*ауданының әкімі                            Н. Денинг*

*КЕЛІСІЛДІ:*

*"Меңдіқара ауданының ауыл*  
*шаруашылығы бөлімі" коммуналдық*  
*мемлекеттік мекемесінің бастығы*  
*\_\_\_\_\_\_\_\_\_\_\_\_\_\_ А. Ковальчук*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК